CELEX: C2006/326/61
Language: da
Date: 2006-12-30 00:00:00
Title: Sag C-427/06: Anmodning om præjudiciel afgørelse indgivet af Bundesarbeitsgericht (Tyskland) den 18. oktober 2006 — Birgit Bartsch mod Bosch und Siemens Hausgeräte (BSH)

30.12.2006   
            
            
               DA
            
            
               Den Europæiske Unions Tidende
            
            
               C 326/29
            
         Anmodning om præjudiciel afgørelse indgivet af Bundesarbeitsgericht (Tyskland) den 18. oktober 2006 — Birgit Bartsch mod Bosch und Siemens Hausgeräte (BSH)
   (Sag C-427/06)
   (2006/C 326/61)
   Processprog: tysk
   Den forelæggende ret
   Bundesarbeitsgericht
   Parter i hovedsagen
   
      Sagsøger: Birgit Bartsch
   
      Sagsøgt: Bosch und Siemens Hausgeräte (BSH)
   Præjudicielle spørgsmål
   
               1)
            
            
               
                           a)
                        
                        
                           Indeholder den primære fællesskabsret et forbud mod forskelsbehandling på grundlag af alder, hvis beskyttelse medlemsstaternes domstole også skal sikre, hvis den muligvis diskriminerende behandling ikke har nogen forbindelse med fællesskabsretten?
                        
                     
                           b)
                        
                        
                           Såfremt spørgsmålet under litra a) besvares benægtende:
                           Etableres en sådan forbindelse med fællesskabsretten ved artikel 13 EF eller — også før udløbet af gennemførelsesfristen — ved Rådets direktiv 2000/78/EF om generelle rammebestemmelser om ligebehandling med hensyn til beskæftigelse og erhverv (1)?
                        
                     
         
               2)
            
            
               Er et fællesskabsretligt forbud mod forskelsbehandling på grundlag af alder, der følger af besvarelsen af det første spørgsmål, også anvendeligt mellem private arbejdsgivere på den ene side og deres arbejdstagere eller modtagere af erhvervstilknyttet pension og disses efterladte på den anden side?
            
         
               3)
            
            
               Såfremt spørgsmål 2 besvares bekræftende:
               
                           a)
                        
                        
                           Er en bestemmelse i en erhvervstilknyttet pensionsordning, hvorefter en efterladtepension ikke tildeles en efterladt ægtefælle, når denne er mere end 15 år yngre end den afdøde tidligere arbejdstager, omfattet af et sådant forbud mod forskelsbehandling på grundlag af alder?
                        
                     
                           b)
                        
                        
                           Såfremt spørgsmålet under litra a) besvares bekræftende:
                           Kan det være en begrundelse for en sådan bestemmelse, at arbejdsgiveren har en interesse i at begrænse de risici, der følger af den erhvervstilknyttede pensionsordning?
                        
                     
                           c)
                        
                        
                           Såfremt spørgsmålet under litra b) besvares benægtende:
                           Har det mulige forbud mod forskelsbehandling på grundlag af alder i lovgivningen vedrørende erhvervstilknyttet pension ubegrænset tilbagevirkende kraft eller finder det begrænset anvendelse i relation til fortiden og i givet fald på hvilke måde?
                        
                     
         
      (1)  EFT L 303, s. 16.